Diari Oficial de la Generalitat Valenciana


Sumari del DOGV 9268, del 01-02-2022 (2022/663)

RESOLUCIÓ de 24 de gener de 2022, del conseller de Política Territorial, Obres Públiques i Mobilitat, per la qual es proveeix, pel sistema de lliure designació, la vacant anunciada per la convocatòria número 109/2021, de 26 d'octubre de 2021.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9268

Data del DOGV
:   01-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/663


Data del document
:   24-01-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * funcionari

RESOLUCIÓ de 24 de gener de 2022, del conseller de Política Territorial, Obres Públiques i Mobilitat, per la qual es proveeix, pel sistema de lliure designació, la vacant anunciada per la convocatòria número 109/2021, de 26 d'octubre de 2021. [2022/663]  
Vista la Resolució de 26 d'octubre de 2021, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en l'Institut Cartogràfic Valencià. Convocatòria número 109/2021.  
  
Vist l'informe preceptiu i vinculant emés per la Direcció General de la Funció Pública en data 19 de novembre de 2021, sobre el compliment dels requisits de participació de les persones interessades, per a la provisió pel procediment de lliure designació, corresponent a l'esmentada convocatòria 109/2021, del lloc de treball 32625, subdirector general de geomàtica, adscrit a l'Institut Cartogràfic Valencià.  
  
Vist l'informe favorable de data 17 de desembre de 2021 del director de l'Institut Cartogràfic Valencià, referit a la provisió pel sistema de lliure designació del lloc de treball vacant de naturalesa funcionarial en l'Institut Cartogràfic Valencià. Convocatòria número 109/2021, de 26 d'octubre de 2021 (DOGV 9206, 02.11.2021).  
Considerant que l'única persona presentada, Santiago Arturo Yudici Oliver, compleix els requisits exigits en la convocatòria, i que per la seua formació, experiència, implicació i professionalitat en l'exercici de les seues funcions es considera idònia per a ocupar el lloc de treball a què opta, tal com ha quedat acreditat en l'expedient, mitjançant l'informe en el qual es concreten els seus coneixements, experiència i habilitats o aptituds. D'entre aquest, es considera prioritari haver exercit des de 01.06.2018 el lloc de treball objecte de la convocatòria, acreditant amb això tant els coneixements necessaris en matèria cartogràfica, geodèsica i d'informació geogràfica, com les habilitats d'organització, direcció, lideratge i gestió d'equips de treball.  
  
De conformitat amb el que es disposa en el punt cinqué de la resolució de convocatòria citada, així com en l'article 115 de la Llei 4/2021, de 16 d'abril, de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de l'article 69 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), resolc:  
  
Nomenar Santiago Arturo Yudici Oliver, funcionari de carrera del subgrup A1, amb NRP \*\*\*6685\*\*\*, com a subdirector general de geomàtica, lloc número 32007, grup A1, complement de destinació nivell 30 i complement específic E050, sector especial.  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en la nova destinació tindrà efectes des de l'endemà del cessament.  
La publicació de la present resolució produirà els efectes de notificació, d'acord amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció en la qual la persona demandant tinga el domicili, en el termini de dos mesos comptadors des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques (LPACAP), i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 24 de gener de 2022.- El conseller de Política Territorial, Obres Públiques i Mobilitat: Arcadi España García.